Projektas

**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL LAZDIJŲ RAJONO SAVIVALDYBĖS VYKDOMŲ VISUOMENĖS SVEIKATOS PRIEŽIŪROS FUNKCIJŲ ĮGYVENDINIMO 2018 METŲ ATASKAITOS PATVIRTINIMO**

2019 m. vasario 19 d. Nr. 34-1627

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos sveikatos sistemos įstatymo 41 straipsnio 4 dalimi, Lietuvos Respublikos visuomenės sveikatos priežiūros įstatymo 6 straipsnio 5 dalimi, Lietuvos Respublikos Vyriausybės 2008 m. birželio 18 d. nutarimu Nr. 606 „Dėl Savivaldybės vykdomų visuomenės sveikatos priežiūros funkcijų įgyvendinimo ataskaitos teikimo tvarkos“, Lietuvos Respublikos sveikatos apsaugos ministro 2015 m. kovo 2 d. įsakymu Nr. V-292 „Dėl Savivaldybės vykdomų visuomenės sveikatos priežiūros funkcijų įgyvendinimo ataskaitos formos patvirtinimo“, Lazdijų rajono savivaldybės taryba n u s p r e n d ž i a:

1. P a t v i r t i n t i Lazdijų rajono savivaldybės vykdomų visuomenės sveikatos priežiūros funkcijų įgyvendinimo 2018 metų ataskaitą (pridedama).

2. N u s t a t y t i, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės meras

Parengė

Lina Džiaukštienė

2019-02-11

**LAZDIJŲ RAJONO SAVIVALDYBĖS TARYBOS SPRENDIMO „DĖL LAZDIJŲ RAJONO SAVIVALDYBĖS VYKDOMŲ VISUOMENĖS SVEIKATOS PRIEŽIŪROS FUNKCIJŲ ĮGYVENDINIMO 2018 METŲ ATASKAITOS PATVIRTINIMO“ PROJEKTO**

**AIŠKINAMASIS RAŠTAS**

2019 m. vasario 11 d.

 Projektas parengtas vadovaujantis Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos sveikatos sistemos įstatymo 41 straipsnio 4 dalimi, Lietuvos Respublikos Vyriausybės 2008 m. birželio 18 d. nutarimu Nr. 606 „Dėl Savivaldybės vykdomų visuomenės sveikatos priežiūros funkcijų įgyvendinimo ataskaitos teikimo tvarkos“, Lietuvos Respublikos sveikatos apsaugos ministro 2015 m. kovo 2 d. įsakymu Nr. V-292.

 Lazdijų rajono savivaldybės tarybai teikiamas sprendimas – patvirtinti Savivaldybės vykdomų visuomenės sveikatos priežiūros funkcijų įgyvendinimo ataskaitą.

 Projekto tikslas – patvirtinti Savivaldybės vykdomų visuomenės sveikatos priežiūros funkcijų įgyvendinimo 2018 metų ataskaitą ir pateikti ją LR sveikatos apsaugos ministerijai.

Lietuvos Respublikos sveikatos apsaugos ministro 2015 m. lapkričio 18 d. įsakymu Nr. V-1311 ,,Dėl Lietuvos Respublikos sveikatos apsaugos ministro 2015 m. kovo 2 d. įsakymo Nr. V-292 „Dėl savivaldybės vykdomų visuomenės sveikatos priežiūros funkcijų įgyvendinimo ataskaitos formos patvirtinimo“ pakeitimo“, patvirtinta ataskaitų tvirtinimo tvarka pagal pateiktą ir įsakymu patvirtintą formą.

Ataskaitoje pateikta ši informacija:

1. Savivaldybės visuomenės sveikatos priežiūros funkcijoms vykdyti įtakos turėjusių veiksnių apžvalga ir pasiūlymai.

2. Informacija apie visuomenės sveikatos priežiūros funkcijas savivaldybėje vykdančią instituciją – Lazdijų rajono savivaldybės visuomenės sveikatos biurą.

3. Savivaldybės informacija apie 2018-ųjų metų savivaldybės visuomenės sveikatos priežiūros funkcijų įgyvendinimo tikslus, uždavinius bei priemones.

4. Informacija apie bendradarbiavimą vykdant visuomenės sveikatos priežiūros veiklą savivaldybėje.

5. Informacija apie visuomenės sveikatos priežiūrą savivaldybės teritorijoje esančiose ikimokyklinio ugdymo, bendrojo ugdymo ir profesinio mokymo įstaigose ugdomų mokinių pagal ikimokyklinio, priešmokyklinio, pradinio, pagrindinio ir vidurinio ugdymo programas.

6. Informacija apie mokinių ir visuomenės sveikatos priežiūros specialistų skaičių.

7. Informacija apie visuomenės sveikatos priežiūros funkcijas: visuomenės sveikatos stebėseną ir stiprinimą.

8. Informacija apie savivaldybės visuomenės sveikatos rėmimo specialiąją programą.

 Parengta visuomenės sveikatos priežiūros funkcijų įgyvendinimo ataskaita kasmet teikiama Sveikatos apsaugos ministerijai.

 Neigiamų sprendimo pasekmių nenumatoma.

 Sprendimo projektą parengė Lazdijų rajono savivaldybės administracijos savivaldybės gydytoja Lina Džiaukštienė.

Savivaldybės gydytoja